
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 759 

7 Ιουλίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Καμηνάκια του Δήμου Σαλαμί¬ 
νας Ν. Αττικής. 1 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Ντουλάπι - Πυροβολεία της 
Κοινότητας Αιαντείου Σαλαμίνας του Ν. Αττικής. ... 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των περιοχών «Πέρλια» 
και «Συνοικισμός» του Δήμου Πόρου (Ν. Αττικής) και 
αναθεώρηση του εγκεκριμένου ρυμοτομικού σχεδίου 


των παραπάνω περιοχών. 3 

Έγκριση μεταφοράς συντελεστή δόμησης ακινήτου που 
έχει χαρακτηρισθεί ως έργο τέχνης και βρίσκεται εντός 
του ρυμοτομικού σχεδίου του Δήμου Πατρέων (Ν. 
Αχαΐας). 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 2856/520/28.1.1993 απόφασης του 
Υφυπουργού Περιβάλλοντος, Χωροταξίας και Δημο¬ 
σίων Έργων «Αναστολή οικοδομικών εργασιών και χο¬ 
ρήγησης οικοδομικών αδειών στην εκτός του εγκεκρι¬ 
μένου ρυμοτομικού σχεδίου περιοχή της Κοινότητας 


Εκάλης (Ν. Αττικής)» (Δ' 388). 5 

Καθορισμός ειδικών όρων και περιορισμών δόμησης δια¬ 
τηρητέου ακινήτου που βρίσκεται εντός του ρυμοτομι¬ 
κού σχεδίου Αθηνών επί της οδού Αιθαλιδών 12 στο 

θησείο. 6 

Διόρθωση της οικ. 622/20.4.93 απόφασης Νομάρχη Βοι¬ 
ωτίας. 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/301500 (1) 


Κήρυξη ως αναδασωτέας δημόσιας (διακατεχόμενης) δασι¬ 
κής έκτασης στη θέση Καμηνάκια του Δήμου Σαλαμίνας Ν. 
Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλάδος. 


β) Των άρθρων 188-205 του Ν.Δ. 86/69 «περίΔασικού Κώ- 
δικος» και άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκεντρώ- 
σεως», σε συνδυασμό με τις διατάξεις του Ν.Δ. 532/1970 
«περί συμπληρώσεως των διατάξεων περί διοικητικής αποκε- 
ντρώσεως» και του 709/1970 Β.Δ/τος, που εκδόθηκε σε 
εκτέλεση αυτού. 

2. Τις εξής διαταγές του Υπουργείου Γεωργίας: 
α) 160417/1180/9.7.1980 

β) 182447 + 3049/24.9.1980 
γ) 141823/24.2.1983 
δ) 80300/4928/5.8.1991. 

3. Την πρόταση που υποβλήθηκε με την 3588/27.7.1992 
αναφορά του αρμόδιου Δασαρχείου Πειραιά, σχετικά με την 
κήρυξη ως αναδασωτέας της κατωτέρω δασικής έκτασης και 
εμβαδού 363 τ.μ. που καλυπτόταν από πεύκα και εκχερσώ¬ 
θηκε παράνομα από Άγνωστο προ δετίας περίπου μέχρι σή¬ 
μερα. 

Επειδή η έκταση χρειάζεται προστασία για την επαναδη- 
μιουργία της δασικής βλάστησης που καταστράφηκε με εκ- 
χέρσωση και η οποία θα αποκατασταθεί με φυσική αναγέν¬ 
νηση ή με πρόγραμμα τεχνητής αναδάσωσης, μέσα σε τρία 
χρόνια, που θα καταρτίσει το αρμόδιο Δασαρχείο και δεν 
υπάρχει φιλοδασική επιτροπή για να γνωμοδοτήσει πάνω στο 
θέμα αυτό, αποφασίζουμε: 

Κηρύσσουμε ως αναδασωτέα με σκοπό την προστασία για 
την επαναδημιουργία της δασικής βλάστησης, που καταστρά¬ 
φηκε δημόσια δασική έκταση 363 τ.μ. 

Η έκταση αυτή που βρίσκεται στη θέση Καμηνάκια της πε¬ 
ριφέρειας του Δήμου Σαλαμίνας Νομαρχία Πειραιά, καλυπτό¬ 
ταν από πευκοδάσος, καταστράφηκε προ δετίας περίπου μέ¬ 
χρι και σήμερα από Άγνωστο και στη συνέχεια κατασκεύασε 
και συνεχίζει να κατασκευάζει και σήμερα οικοδομές από 
μπετό. Συνολικά υπάρχουν οικοδομές πρόσφατες και πα¬ 
λαιός διαστάσεων 13,50 χ 10,00 μ. 

Σχετικό το σχεδιάγραμμα με κλίμακα 1:500, το οποίο απο¬ 
τελεί αναπόσπαστο μέρος της απόφασης αυτής και στο οποίο 
η έκταση φαίνεται με τα στοιχεία Α, Β, Γ, Δ, Α και με όρια: 
Ανατολικά: Δρόμος επί δημοσίας δασικής έκτασης. 
Δυτικά: Δημόσια δασική έκταση. 

Βόρεια: Οικισθείσα περιοχή παλαιότερα δημόσια δασική 
έκταση. 

Νότια: Δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 10 Ιουνίου 1993 

Ο Νομάρχης 
ΠΑΝ. ΓΥΦΤΟΥΛΑΣ 

Αριθ. Δ/216 (2) 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Ντουλάπι - Πυροβολεία της 
Κοινότητας Αιαντείου Σαλαμίνας του Ν. Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188-205 του Ν.Δ. 86/69 «περί Δασικού 
Κώδικος» και άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 
δόθηκε σε εκτέλεση αυτού. 

2. Τις εξής διαταγές του Υπουργείου Γεωργίας: 
α) 160417/1180/9.7.1980 

β) 182447 + 3049/24.9.1980 
γ) 141823/24.2.1983 
δ) 80300/4928/5.8.1991. 

3. Την πρόταση που υποβλήθηκε με την 416/28.1.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 300 τ.μ. που καλυπτόταν από πεύκα, 
σχίνα, αγριελιές και εκχερσώθηκε παράνομα τό Α' 15η- 
μερο Ιανουάριου 1993 από τον Φουντούλη Ανδρέα του 
θεοδώρου, κατοίκου Περιστεριού Κλεισούρας 2. 

Επειδή η έκταση χρειάζεται προστασία για την επανα- 


δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε δημόσια δασική έκταση 300 τ.μ. 

Η έκταση αυτή που βρίσκεται στη θέση Ντουλάπι- 
Πυροβολεία της περιφέρειας της Κοινότητας Αιαντείου 
Σαλαμίνας Νομού Πειραιά, καλυπτόταν από πεύκα, σχίνα, 
αγριελιές και εκχερσώθηκε παράνομα από τον Φουντούλη 
Ανδρέα του θεοδώρου, κάτοικο Περιστεριού, Κλεισούρας 
2 . 

Σχετικό το σχεδιάγραμμα με κλίμακα 1:500, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Ε, Ζ, θ, I, 
Κ, Α και με όρια: 

Ανατολικά: Οικία σε δημόσια δασική έκταση. 

Δυτικά: Οικία σε δημόσια δασική έκταση. 

Βόρεια: Τσιμεντόδρομος σε δημόσια δασική έκταση. 

Νότια: Ισχύει το 8/86 Π.Δ. αποβολής στο όνομα Γεωργ. 
Παν. Γκουτζελά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Ιουνίου 1993 
Ο Νομάρχης 

ΠΑΝΑΓΙΩΤΗΣ ΓΎΦΤΟΥΛΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


(3) 

Έγκριση πολεοδομικής μελέτης των περιοχών «Πέρλια» 
και «Συνοικισμός» του Δήμου Πόρου (Ν. Αττικής) και 
αναθεώρηση του εγκεκριμένου ρυμοτομικού σχεδίου 
των παραπάνω περιοχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 11, 29 και 70 του Ν. 
δ/τος της 17.7.1923 «Περί σχεδίων πόλεων κ.λπ» (Α' 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

3. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1, 2 και 3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3 και 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» 
και άλλες σχετικές διατάξεις» (Α' 91). 

4. Τις διατάξεις της παραγράφου 1 (εδ. ιδ) του άρθρου 
23 του Ν. 1558/1985 «Κυβέρνηση και Κυβερνητικά Όρ¬ 
γανα» (Α' 137). 

5. Τις διατάξεις των άρθρων 1 και 4 του Ν. 314/1968 
«Περί παροχής εις τον Υπουργόν Βορείου Ελλάδος και 
τους Νομάρχες αρμοδιότητος επί θεμάτων εγκρίσεως, 
επεκτάσεως ή τροποποιήσεως σχεδίων πόλεων και κω¬ 
μών» (Α' 47), όπως τροποποιήθηκε με το άρθρο 1 του Ν.Δ/ 
τος 1018/1971 «Περί τροποποιήσεως και συμπληρώσεως 
του Α.Ν. 314/1968 κ.τ.λ.» (Α'220). 

6. Τις διατάξεις του άρθρου 1 του 161/1984 Π.Δ/τος 
«Ανακατανομή αρμοδιοτήτων των Υπουργείων Πολιτισμού 
και Επιστημών και Χωροταξίας, Οικισμού και Περιβάλλο¬ 
ντος» (Α' 54). 

7. Την Ε.23945/4927/20.6.1968 απόφαση των 
Υπουργών Εσωτερικών και Δημοσίων Έργων «Περί εξαι- 
ρέσεως της αρμοδιότητος του Νομάρχου διά τας περιπτώ¬ 
σεις εγκρίσεως, επεκτάσεως ή τροποποιήσεως σχεδίων 
πόλεων και κωμών εις περιοχάς ιδιαιτέρου τουριστικού εν¬ 
διαφέροντος» (Δ' 121). 

8. Την 73629/3844/16.9.1991 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου των οικισμών 
Πόρου, Γαλατά και Μεθάνων της Επαρχίας Τροιζηνίας (Ν. 
Αττικής)» (Δ' 720). 

9. Την 98065/7391 /1992 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 1 
«Πόρου» του Δήμου Πόρου (Ν. Αττικής)». 

10. Το 606/22.4.1987 έγγραφο της 1ης Εφορείας Βυ¬ 
ζαντινών Αρχαιοτήτων του Υπουργείου Πολιτισμού. 

11. Το 730/3.2.1987 έγγραφο της Β Εφορείας Προϊ¬ 


στορικών και Κλασσικών Αρχαιοτήτων του Υπουργείου 
Πολιτισμού. 

12. Το 300 σχ. 335/11.11.1987 έγγραφο της 1ης Εφο¬ 
ρείας Νεωτέρων Μνημείων του Υπουργείου Πολιτισμού. 

13. Τις 41 /1988, 46/1988,10/1990 και 88/1992 γνω¬ 
μοδοτήσεις του δημοτικού συμβουλίου Πόρου. 

14. Τις από 24.1.1992, 11.2.1992 και 6.3.1992 ειση¬ 
γήσεις του Τμήματος Παραδοσιακών Οικισμών της Διεύ¬ 
θυνσης Πολεοδομικού Σχεδιασμού. 

15. Τις 44/1992, 59/1992 και 186/1992 γνωμοδοτή¬ 
σεις του Κεντρικού Συμβουλίου Χωροταξίας, Οικισμού και 
Περιβάλλοντος. 

16. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις διατάξεις αυτού του 
Δ/τος δεν προκαλείται δαπάνη σε βάρος του κρατικού 
προϋπολογισμού και ειδικότερα στον προϋπολογισμό του 
οικείου Ο.Τ.Α. 

17. Την 236/1993 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Αρθρο 1 

Α. Εγκρίνεται η αναθεώρηση του εγκεκριμένου ρυμοτο¬ 
μικού σχεδίου των περιοχών «Πέρλια» και «Συνοικισμός» 
(πολεοδομική ενότητα 1 «Πόρου») του Δήμου Πόρου (Ν. 
Αττικής) που έχει χαρακτηρισθεί ως τόπος ιδιαιτέρου φυ¬ 
σικού κάλλους με την ΑΙ/Φ02/20372/867/7.6.1980 
«Περί χαρακτηρισμού των νησιών Πόρου και Μόδι ως το¬ 
πίων ιδιαιτέρου φυσικού κάλλους» (Β' 559) με τον καθορι¬ 
σμό οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων στάθμευσης αυτοκινήτων, χώρων κοι¬ 
νόχρηστου πρασίνου - παιδικής χαράς, πλατείας, χώρου 
γηροκομείου, κοινοχρήστου πρασίνου και καθορίζεται η 
θέση και διάταξη κτιρίων εκκλησίας. 

Β. Εγκρίνεται το πολεοδομικό σχέδιο τμήματος της πο¬ 
λεοδομικής ενότητας 1 «Πόρου» (περιοχές «Πέρλια» και 
«Συνοικισμός» ) του Δήμου Πόρου (Ν. Αττικής) με τον κα¬ 
θορισμό οικοδομήσιμων χώρων, οδών, πεζοδρόμων, κοι¬ 
νοχρήστων χώρων. 

Γ. Οι παραπάνω ρυθμίσεις των παραγράφων Α και Β 
φαίνονται στα σχετικά τρία (3) χρωματισμένα πρωτότυπα 
διαγράμματα σε κλίμακα 1:1000, που θεωρήθηκαν από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 60587/1993 πράξη του και που αντίτυπά 
τους σε φωτοσμίκρυνση δημοσιεύονται με το παρόν διά¬ 
ταγμα. 

Αρθρο 2 

Εγκρίνεται όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας εγκρί- 
νεται το σχέδιο με την παράγραφο Β του άρθρου 1 του πα¬ 
ρόντος διατάγματος και καθορίζονται οι όροι και περιορι¬ 
σμοί δόμησης της περιοχής της οποίας αναθεωρείται το 
σχέδιο με την παράγραφο Α του παραπάνω άρθρου. 

Άρθρο 3 

1. Στους οικοδομήσιμους χώρους των παραπάνω περιο¬ 
χών που χαρακτηρίζονται στα σχετικά διαγράμματα του 
άρθρου 1 με το στοιχείο Α επιτρέπονται οι χρήσεις γενικής 
κατοικίας, όπως προσδιορίζονται από το άρθρο 3 του από 
23.2.1987 Π.Δ/τος (Δ' 166) με εξαίρεση τα κτίρια στάθ¬ 
μευσης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


7487 


2. Τα ξενοδοχεία πρέπει να έχουν δυναμικότητα μέχρι 
50 κλίνες. 

3. Στους λοιπούς οικοδομήσιμους χώρους επιτρέπονται 
οι χρήσεις αμιγούς κατοικίας, όπως προσδιορίζονται από 
το άρθρο 2 του παραπάνω Π.Δ/τος. 

Άρθρο 4 

1. Στο πρόσωπο των οικοπέδων, οικοδομημένων ή μη 
που βρίσκονται στην περιοχή της οποίας αναθεωρείται το 
σχέδιο επιβάλλεται προκήπιο πλάτους τριών (3), τεσσά¬ 
ρων (4), πέντε (5), έξι (6), επτά (7) και δεκαεπτά (17) μέ¬ 
τρων και μεταβλητού από τρία έως έξι (3-6) μέτρα. 

2. Στο πρόσωπο των οικοπέδων, οικοδομημένων ή μη 
που βρίσκονται στην περιοχή της οποίας εγκρίνεται το 
σχέδιο επιβάλλεται προκήπιο πλάτους τριών (3) μέτρων. 

Όπως φαίνεται στα σχετικά διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης των οικοπέδων ορίζονται ως 
εξής: 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: πεντακόσια (500) τ.μ. 

2. Στην περιοχή της αναθεώρησης κατά παρέκκλιση της 
προηγούμενης παραγράφου θεωρούνται άρτια και οικο¬ 
δομήσιμα: 

α) τα οικόπεδα που κατά τη δημοσίευση του παρόντος 
διατάγματος έχουν: 
ελάχιστο πρόσωπο: δεκαπέντε (15) μ. 
ελάχιστο εμβαδόν: τετρακόσια (400) τ.μ. 
β) τα οικόπεδα τα οποία εμπίπτουν στην περιοχή της 
οποίας αναθεωρείται το σχέδιο και τα οποία στις 
25.8.1969 ημέρα δημοσίευσης του από 25.8.1969 Β.Δ/ 
τος (Δ' 164) είχαν: 
ελάχιστο πρόσωπο: οκτώ (8) μέτρα 
ελάχιστο εμβαδόν: εκατόν πενήντα (150) τ.μ. 

2. Επί πλέον των προϋποθέσεων των προηγουμένων 
παραγράφων 1 και 2 απαιτείται: 

α) όπως μέσα στο οικοδομήσιμο τμήμα του οικοπέδου 
εγγράφεται κάτοψη κτιρίου με: 
ελάχιστη επιφάνεια: πενήντα (50) τ.μ. και 
ελάχιστη πλευρά: πέντε (5) μέτρα και 
β) όπως στην περιοχή της επέκτασης τα οικόπεδα δεν 
δημιουργήθηκαν από κατάτμηση που έγινε κατά παρά¬ 
βαση των διατάξεων του από 22.6.1983 Π.Δ/τος (Δ' 284). 

4. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

5. Συντελεστής δόμησης: οκτώ δέκατα (0,8) 

6. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών: επτά και μισό (7,50) μ. 
μετρούμενο από το γύρω φυσικό έδαφος. 

7. Στον οικοδομήσιμο χώρο που χαρακτηρίζεται στα 
σχετικά διαγράμματα με στοιχεία Π ορίζεται: 

- συντελεστής δόμησης: πέντε δέκατα (0,5) και 

- μέγιστος αριθμός ορόφων των κτιρίων: ένας (1) με μέ¬ 
γιστο επιτρεπόμενο ύψος αυτών τέσσερα (4) μέτρα με¬ 
τρούμενο από το γύρω φυσικό έδαφος. 

8. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης μεγίστου ύψους ένα και 
μισό (1,50) μέτρα. 

9. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ3). 

10. Για την χορήγηση οιασδήποτε άδειας οικοδομής 
(ανέγερση νέου κτιρίου, προσθήκη, επισκευή) απαιτείται 
πέραν των απαραιτήτων στοιχείων και η υποβολή φωτο¬ 


γραφιών στις οποίες να απεικονίζεται το οικόπεδο, τυχόν 
υπάρχον κτίσμα και ο άμεσος περιβάλλων χώρος. 

11. Για την έκδοση άδειας ανέγερσης νέας οικοδομής, 
επισκευής, αποκατάστασης, προσθήκης, κατασκευής έρ¬ 
γων ή εργασιών καθαίρεσης, απαιτείται η έγκριση της 
Ε.Π.Α.Ε. 

12. Η Ε.Π.Α.Ε. μπορεί κατά την κρίση της να επιβάλλει 
τροποποιήσεις που αφορούν στην ογκοπλαστική μορφή 
των κτιρίων, στις εξωτερικές όψεις, στη διαμόρφωση των 
ακαλύπτων χώρων σε σημεία μεγάλων κλίσεων και στα 
υλικά κατασκευής με τρόπο που να προσεγγίζουν τα κτί¬ 
ρια τα παραδοσιακά πρότυπα του οικισμού του Πόρου. 

13. Η Ε.Π.Α.Ε. εγκρίνει τη θέση του κτιρίου στο οικό¬ 
πεδο και τις αποστάσεις του από τα πλάγια και πίσω όρια. 

Η τοποθέτηση του κτιρίου μέσα στο οικόπεδο γίνεται με 
τρόπο ώστε: 

- Να προστατεύονται βασικά σημεία θέας των κοινο¬ 
χρήστων χώρων. 

- Να προστατεύεται κατά το δυνατόν η θέα των όμορων 
οικοπέδων. 

- Να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

14. Οι αναλληματικοί τοίχοι όπου απαιτούνται λόγω της 
κλίσεως του εδάφους κατασκευάζονται υποχρεωτικά από 
την τοπική γκρίζα πέτρα χωρίς τονισμένους αρμούς και 
παραμένουν ανεπίχριστοι. 

Σε περίπτωση κατασκευής αναλληματικού τοίχου για τη 
διαμόρφωση του εδάφους ή για διαμόρφωση ακαλύπτου 
χώρου σε οικόπεδα με μεγάλες κλίσεις, τοπ ύψος του 
αναλληματικού τοίχου δεν μπορεί να υπερβαίνει τα 2,5 μ., 
το δε πλάτος του αντιστοίχου επιπέδου δεν μπορεί να εί¬ 
ναι μικρότερο του ύψους του αναλληματικού τοίχου. 

15. Για τη σύνθεση, διάταξη και τα μορφολογικά στοι¬ 
χεία των κτιρίων ισχύουν οι διατάξεις του άρθρου 3 του 
από 19.10.1978 Π.Δ/τος (Δ' 594). 

Άρθρο 6 

1. Οικοδομικές άδειες που έχουν εκδοθεί έως τη δημο¬ 
σίευση του παρόντος και ισχύουν, εκτελούνται ή αναθεω¬ 
ρούνται σύμφωνα με τις προγενέστερα ισχύουσες διατά¬ 
ξεις. 

2. Εκδίδονται, εκτελούνται ή αναθεωρούνται χωρίς αύ¬ 
ξηση του όγκου σύμφωνα με τις προγενέστερα ισχύουσες 
διατάξεις, άδειες για τις οποίες είχε υποβληθεί πλήρης 
φάκελλος στην αρμόδια Πολεοδομική Υπηρεσία μέχρι τις 
18.3.1992 (ημερομηνία τελευταίας γνωμοδότησης του 
Κεντρικού Συμβουλίου Χωροταξίας, Οικισμού και Περι¬ 
βάλλοντος). 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(4) 

Έγκριση μεταφοράς συντελεστή δόμησης ακινήτου που 

έχει χαρακτηρισθε! ως έργο τέχνης και βρίσκεται εντός 

του ρυμοτομικού σχεδίου του Δήμου Πατρέων (Ν. 

Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις των άρθρων 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 10981/27.2.1992 πράξη συναίνεσης, ενώπιον 
της συμβολαιογράφου Πάτρας Βασιλικής Ρούσσου- 
Κόλλια, της Ευφροσύνης συζύγου Σταύρου Κοντογιάννη, 
που ενεργεί ως πληρεξούσιος των Σταύρου Κοντογιάννη 
και Ελένης Κοντογιάννη καιΔημητρίου Κοντογιάννη, απο¬ 
κλειστικών κυρίων του παρακάτω περιγραφομένου ακινή¬ 
του. 

7. Την από 19.3.1991 αίτηση των Σταύρου, Ελένης και 
Δημητρίου Κοντογιάννη. 

8. Την κατόπιν αυτοψίας της υπαλλήλου Βάιας Δαλα- 
κούρα, επιβεβαίωση των εμπλεκομένων στον υπολογισμό 
του μεταφερδμενου συντελεστή δόμησης στοιχείων του 
ακινήτου που βρίσκεται εντός του ρυμοτομικού σχεδίου 
του Δήμου Πατρέων (Ν. Αχαΐας) και ειδικότερα επί της 
οδού Κολοκοτρώνη 47. 

9. Την 694/συν. 51/6.11.1991 γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

10. Την 30610/8.3.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου), που έχει χαρακτηριοθεί ως έργο 
τέχνης με την Γ/17446/1111 /5.7.1985 (Β' 455) απόφαση 
του Υπουργείου Πολιτισμού και Επιστημών, και βρίσκεται 
εντός του ρυμοτομικού σχεδίου του Δήμου Πατρέων (Ν. 
Αχαΐας) και ειδικότερα επί της οδού Κολοκοτρώνη αρ. 47, 
και του οποίου την αποκλειστική κυριότητα έχουν οι παρα¬ 
πάνω συναινούντες στη μεταφορά του συντελεστή δόμη¬ 
σης Σταύρος Κοντογιάννης του Δημητρίου και της Ελένης, 
Ελένη θυγατέρα του Σταύρου και της Ευφροσύνης Κοντο- 
γιάννη και Δημήτριος Κοντογιάννης του Σταύρου και της 
Ευφροσύνης, όπως το βαρυνόμενο ακίνητο φαίνεται με 
στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 64913/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου για το οποίο υφίσταται δικαίωμα 
μεταφοράς συντελεστή δόμησης: 290,40 τ.μ. 
β, Ποσοστό κάλυψης: 70%. 
γ. Συντελεστής δόμησης: 2,4 
δ. Δομήσιμη επιφάνεια που αντιστοιχεί σ’ αυτό: 290,40 
τ.μ. χ 2,4 = 696,96 τ.μ. 
ε. Δομημένη επιφάνεια: 472,33 τ.μ. 
στ. Μεταφερόμενη δομήσιμη επιφάνεια: 696,96 τ.μ. - 
472,33 τ.μ. = 224,63 τ.μ. από ορόφους. 

Αρθρο 2 

Εγκρίνεται η χοήγηση τίτλου μεταφοράς συντελεστή 
δόμησης στο όνομα των Σταύρου Κοντογιάννη του Δημη- 
τρίου και της Ελένης, Ελένης Κοντογιάννη του Σταύρου 
και της Ευφροσύνης και Δημητρίου Κοντογιάννη του 
Σταύρου και της Ευφροσύνης, για εμβαδόν 224,63 τ.μ. 
από ορόφους. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 75114/4220 (5) 

Τροποποίηση της 2856/520/28.1.1993 απόφασης του Υφυ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Αναστολή οικοδομικών εργασιών και χορήγησης οι¬ 
κοδομικών αδειών στην εκτός του εγκεκριμένου ρυμοτο¬ 
μικού σχεδίου περιοχή της Κοινότητας Εκάλης (Ν. Αττι¬ 
κής)» (Δ' 388). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85 Α του από 17.7.1923 
Ν.Δ/τος «Περί σχεδίων πόλεων κλπ.» (Α' 228), όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν. 1558/ 

1985 «Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 5 του άρθρου 12 του Ν. 1647/ 

1986 «Οργανισμός Κτηματολογίου και Χαρτογραφήσεων Ελ¬ 
λάδας (Ο.Κ.ΧΈ.) και άλλες σχετικές διατάξεις» (Α' 141). 

4. Τις διατάξεις του άρθρου 99 παρ. 3 του Ν. 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (Α' 101), όπως αντικαταστάθηκε με το άρθρο 7 παρ. 2 
του Ν. 2052/1992 «Μέτρα για την αντιμετώπιση του νέφους 
και πολεοδομικές ρυθμίσεις» (Α' 94). 

5. Την Υ 1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Χρήστο Κατσιγιάννη 
και Γεώργιο Βουλγαράκη» (Β' 744). 

6. Τις διατάξεις της παρ. Β του άρθρου 1 του Π.Δ/τος 28/ 
5.2.1993 «Καθορισμός αρμοδιοτήτων που διατηρούνται από 
τον Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος, Χωροταξίας 
και Δημοσίων Έργων» (Α' 9). 

7. Το 2488/6.4.1993 έγγραφο του Οργανισμού Αθήνας. 

8. Τις διατάξεις του άρθρου 29Α του Ν. 1558/1985, όπως 
αυτό προστέθηκε με το άρθρο 27 του Ν. 2081 /1992 (Α' 154), 
και το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και ειδικότερα σε βάρος του οικείου Δήμου. 

9. Την 5/συν. 41/1.4.1993 απόφαση της Εκτελεστικής 
Επιτροπής του Οργανισμού Αθήνας, αποφασίζουμε: 

1. Εξαιρούνται από την αναστολή των οικοδομικών εργα¬ 
σιών και χορήγησης οικοδομικών αδειών που είχε επιβληθεί 
στην εκτός σχεδίου περιοχή της Κοινότητας Εκάλης (Ν. Αττι¬ 
κής) με την 2856/520/28.1.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων (Δ' 388) οι 
οικοδομικές εργασίες και η χορήγηση οικοδομικών αδειών 
μόνο ως προς την χρήση αμιγούς κατοικίας όπως προσδιορί¬ 
ζεται με το άρθρο 2 του από 23.2.1987 Π.Δ/τος (Δ' 166). 

2. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Ιουνίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 


Αριθ. 75152/4273 (6) 


Καθορισμός ειδικών όρων και περιορισμών δόμησης διατηρη¬ 
τέου ακινήτου που βρίσκεται εντός του ρυμοτομικού σχε¬ 
δίου Αθηνών επί της οδού Αιθαλιδών 12 στο θησείο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/ 
1985 «Γενικός Οικοδομικός Κανονισμός» (Α' 210) όπως τρο¬ 
ποποιήθηκαν με το άρθρο 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «Γ.Ο.Κ.» και άλ¬ 
λες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Χρήστο Κατσιγιάννη 
και Γ εώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουργού 
Περιβάλλοντος, Χωροταξίας και Δημοσίων Έργων «Μεταβί¬ 
βαση αρμοδιοτήτων του Υφυπουργού Περιβάλλοντος, Χωρο¬ 
ταξίας και Δημοσίων Έργων στον Γ ενικό Γ ραμματέα, στους 
Γ ενικούς Διευθυντές και ατούς Προϊσταμένους Διευθύνσεων 
και Τμημάτων του Υπουργείου Περιβάλλοντος, Χωροταξίας 
και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π.Δ/τος 28/ 
5.2.1993 «Καθορισμός αρμοδιοτήτων που διατηρούνται από 
τον Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος, Χωροταξίας 
και Δημοσίων Έργων» (Α' 9). 

5. Την από 23.3.1993 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 31.3.1993 σύμφωνη γνώμη του φερομένου 
ιδιοκτήτη Νικολάου Στεφάνου. 

7. Τις διατάξεις του άρθρου 29Α του Ν. 1558/1985, όπως 
αυτό προστέθηκε με το άρθρο 27 του Ν. 2081 /1992 (Α’ 154), 
και το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και ειδικότερα στον προϋπολογισμό του οι¬ 
κείου Δήμου, αποφασίζουμε: 

Α. Στο κτίριο που βρίσκεται εντός του ρυμοτομικού σχεδίου 
Αθηνών στην περιοχή θησείο επί της οδού Αιθαλίδων 12 φε- 
ρόμενο ως ιδιοκτησία του Νικολάου Στεφάνου και το οποίο 
έχει χαρακτηρισθεί ως διατηρητέο με το από 17.10.1984 
Π.Δ/γμα (Δ' 35/18.2.1985), καθορίζονται οι παρακάτω ειδι¬ 
κοί όροι και περιορισμοί δόμησης: 

α) Επιτρέπεται η κατασκευή προσθήκης καθ' ύψος ενός 
ορόφου στο περίγραμμα του υπάρχοντας ισογείου και μέχρι 
βάθους εννέα μέτρων και είκοσι εκατοστών του μέτρου (9,20 
μ.) από την πρόσοψη. 

β) Το συνολικό ανώτατο ύψος υπάρχοντος και προσθήκης 
κτιρίου (συμπεριλαμβανομένης και της στέγης) δεν θα ξε¬ 
περνά τα οκτώ μέτρα και πενήντα εκατοστά του μέτρου (8,50 
μ.) με αφετηρία μετρήσεως την νομίμως οριζομένη τοιαύτη. 

γ) Η μορφή της προσθήκης θα είναι αυτή που εγκρίθηκε 
από την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) με το υπ’ αριθ. 4/4.2.1993 πρακτικό της. 

2. Κατά τα λοιπά εξακολουθούν να ισχύουν τα αναφερό- 
μενα στις διατάξεις του από 17.10.1984 Π.Δ/τος (Δ' 35/ 
18.2.1985). 

3. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουνίου 1993 

Με εντολή Υπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

-*- 

Αριθ. 876 (7) 

Διόρθωση της οικ. 622/20.4.93 απόφασης Νομάρχη Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του εδαφ. κγ' της παραγρ. 6 και του εδαφ. 
ε’ της παραγρ. 7 του άρθρ. 1 του Π.Δ. 347/1986 «Μεταβί¬ 
βαση αρμοδιοτήτων στους Νομάρχες και στις Περιφερειακές 
Αρχές διανομαρχιακού επιπέδου». 

2. Την οικ. 622/26.3.93 απόφασή μας, με την οποία ανα¬ 


κλήθηκε η απαλλοτρίωση που κηρύχθηκε με την 445/ 
26.3.93 όμοια, για την αποπεράτωση του έργου «Διαπλά- 
τυνση και Τεχνικά Έργα κοίτης Βοιωτικού Κηφισσού και Κω- 
παΤδος - Φράγμα Ράχης & Πέτρας», αποφασίζουμε: 

Διορθώνουμε την οικ. 622/20.4.93 απόφασή μας ως προς 
την παράγρ. 2 του σκεπτικού της, η οποία αντικαθίσταται ως 
εξής: 

«2. Το γεγονός ότι η απαλλοτρίωση αφορά στην κατασκευή 
έργου εγγείων βελτιώσεων αρμοδιότητας του Υ.ΠΕ.ΧΩ.Δ.Ε. 
και συνεπώς δεν εφαρμόζονται οι διατάξεις του εδαφίου κγ 
της παρ. 6 και του εδαφίου ε' της παραγρ. 7 του άρθρ. 1 του 
Π.Δ. 347/1986». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λιβαδειά, 21 Ιουνίου 1993 

Ο Νομάρχης 
ΒΑΣΙΛΕΙΟΣ ΞΕΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


